JAS แวลู่แน่น-บวกแรง 4% โบรกฯชูหุ้น Laggard ลุ้นทดสอบเป้า 3.40 บ.
JAS แวลู่แน่น-บวกแรง 4% โบรกฯชูหุ้น Laggard ลุ้นทดสอบเป้า 3.40 บ. โดย ณ เวลา 15.10 น. ราคาอยู่ที่ระดับ 3.20 บาท บวก 0.12 บาท
JAS แวลู่แน่น-บวกแรง 4% โบรกฯชูหุ้น Laggard ลุ้นทดสอบเป้า 3.40 บ. โดย ณ เวลา 15.10 น. ราคาอยู่ที่ระดับ 3.20 บาท บวก 0.12 บาท
9 ธ.ค. 2564

ผู้สื่อข่าวรายงานว่า วันนี้(9 ธ.ค.2564) ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ณ เวลา 15.10 น. อยู่ที่ระดับ 3.20 บาท บวก 0.12 บาท หรือ 3.90% ด้วยมูลค่าซื้อขาย 1.08 พันล้านบาท

บล.เคจีไอ (ประเทศไทย) ระบุในบทวิเคราะห์ฯวันนี้(9ธ.ค.64) แนะ”เก็งกำไร” หุ้น JAS เป้า IAA consensus 3.10 บาท ประเมินราคาหุ้น Laggard บริษัทลูก โดย Market cap ของ บมจ.จัสมิน เทคโนโลยี โซลูชั่น (JTS) (JAS ถือหุ้น 32.8%) และ กองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) (JAS ถือหุ้น 19%) ตามสัดส่วนการถือหุ้นรวม เท่ากับ 3.85 หมื่นล้านบาท มูลค่ามากเกินกว่า Market cap หุ้น JAS ที่ 2.64 หมื่นล้านบาทแล้ว
พร้อมประเมินแนวรับ 3.04 บาท แนวต้าน 3.14 บาท หากผ่านแนวต้านนี้ไปได้ประเมินมีโอกาสฟื้นตัวทดสอบแนวต้านถัดไป 3.26-3.40 บาท (Stop loss 3.0 บาท)